Թորթում (գետ)
Թորթում գետ է Հայկական լեռնաշխարհում, Օլթիի ձախ վտակը։ Սկիզբ է առնում Կոփա լեռնաշղթայի արևելյան լանջերից։ Երկարությունը մոտ 112 կմ է, ջրհավաք ավազանը՝ 2100 կմ²։ Հոսում է հարավ արևմուտքից հյուսիս արևելք, ընդունում է բազմաթիվ վտակներ, անցնում խոր կիրճով, ապա Թորթում լճով։ Դուրս գալով լճից առաջացնում է 45 մ լայնությամբ և մոտ 48 մ բարձրությամբ եռաստիճան ջրվեժ։ Սնումը հիմնականում ձնաանձրևային է, վարարումը՝ ապրիլ-մայիսին։ Թորթումի ավազանը Հայկական լեռնաշխարհի գեղատեսիլ վայրերից է։ Անտառածածկ է, շատ են անդնդախոր ձորերը։ Ջրերն օգտագործվում են ոռոգման նպատակով։

Գրականություն 
 Հայաստանի բնաշխարհ, Հայկ. հանրագիտ. հրատ., 2006
 Հ.Կ. Գաբրիելյան, Հայկական լեռնաշխարհ, Եր. 2000

Հայկական լեռնաշխարհի գետեր
Օլթի գետի վտակներ